Broj:09-UPI-037/21-732/1 25. april 2021.godine

Sekretarijat za kulturu i sport Glavnog grada – Podgorice, na osnovu člana 18 stav 1 i 46 stav 2 Zakona o upravnom postupku („Sl. list CG“, br. 56/14, 20/15, 40/16 i 37/17), člana 30 stav 1, a u skladu sa članom 21 stav 1 Zakona o slobodnom pristupu informacijama („Sl. list CG“, br. 44/12 i 30/17) i člana 12 stav 1 tačka 4 Odluke o organizaciji i načinu rada uprave Glavnog grada („Sl. list CG-Opštinski propisi“, br. 38/18, 43/18 i 10/20), postupajući po zahtjevu Građanskog pokreta URA, d o n o s i –

**R J E Š E N J E**

1. **USVAJA**  **SE** zahtjev Građanskog pokreta URA broj 06-95/21 od 7. 04. 2021.godine iz Podgorice i dozvoljava pristup informaciji-dokumentu koji se nalazi u posjedu ovog organa, a odnosi se na

* Kopije svih odluka o sponzorstvima za 2018, 2019, 2020. i 2021. godinu.

1. Pristup predmetnoj informaciji-dokumentu iz tačke 1 ovog rješenja ostvariće se se dostavom tražene informacije na e-mail: ura.pokret@gmail.com
2. Žalba protiv ovog rješenja ne odlaže njegovo izvršenje.

**O b r a z l o ž e n j e**

Građanski pokret URA je Glavnom gradu Podgorica podnio zahtjev za slobodan pristup informacijama broj 06-95/21 od 7. 04. 2021. godine zaveden pod brojem 06-037/21-168 od 8.04.2021. godine, koji je ovom Sekretarijatu proslijeđen dana 22. aprila 2021. godine od strane Sekretarijata za finansije na dalju nadleznost u dijelu informacije kojom se traži pristup informaciji: Kopije svih odluka o sponzorstvima za 2018, 2019, 2020 i 2021. godinu.

U postupku po zahtjevu, Sekretarijat za kulturu i sport Glavnog grada Podgorice je utvrdio da je u posjedu tražene informacije iz tačke 1 dispozitiva rješenja za 2018. godinu, 2019. godinu i 2020. godinu, dok u 2021. godini nije zaključivao ugovore u sponzorstvu, te je dozvolio pristup zaključenih ugovora o sponzorstvu za 2018, 2019. i 2020. godinu i to: Ugovor o sponzorstvu sa NVO COMFORTABLY NUMB, broj 09-D1-668-257/2018 od 19.6.2018. godine,Ugovor o sponzorstvu sa Predragom Jankovićem, broj 09-D1-668-196/2018 od 01.6.2018. godine i Ugovor o sponzorstvu sa “DOO BRCA, broj 09-D1-668-500/2018 od 18.12.2018. godine,Ugovor o sponzorstvu sa NVO “Crnogorski filmski centar”, broj 09-D-668-1446/2019 od 16.05.2019. godine, Ugovor o sponzorstvu sa NU FIAT, broj 09-D-668-1447/2019 od 16.05.2019. godine, Ugovor o sponzorstvu sa“RABBIT RECORDS” DOO, broj 09-D-668-1447/2019 od 15.03.2019. godine, Ugovor o sponzorstvu sa “SIBILA” DOO, broj 09-D-668-30/2019 od 31.01.2019. godine, Ugovor o sponzorstvu sa NVO GITARA, broj 09-D-668-27/2019 od 30.01.2019. godine, Ugovor o sponzorstvu sa “DOO BRCA, broj 09-D-633-1339/2020 od 02.10. 2020. godine, Ugovor o sponzorstvu sa Danilom Pendom, broj 09-D-619-/20-1606 od 12.11. 2020. godine i Ugovor o sponzorstvu sa NVO Podgorica film festival, broj 09-D-633-/20-1542 od 3.11.2020. godine.

Članom 30 stav 1 Zakona o slobodnom pristupi informacijama propisano je da o zahtjevu za pristup informaciji ili ponovnu upotrebu informacija, osim u slučaju iz člana 22 ovog Zakona, organ vlasti odlučuje rješenjem, kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija.

Odredbom člana 21 stav 1 Zakona o slobodnom pristupu informacijama propisano je da podnosilac zahtjeva ima pravo da izabere način na koji želi da ostvari pristup traženoj informaciji, te će se pristup predmetnom dokumentu ostvariti dostavom tražene informacije na e-mail: ura.pokret@gmail.com.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog odlučeno je kao u dispozitivu rješenja.

**Uputstvo o pravnoj zaštiti:** Protiv ovog rješenja može se izjaviti žalba Agenciji za zaštitu ličnih podataka i slobodan pristup informacijama u roku od 15 dana od prijema rješenja neposredno ili preko Sekretarijat za kulturu i sport. Žalba se podnosi u dva primjerka, sa dokazom o uplati 3,00 eura administrativne takse na žiro račun - Budžeta Glavnog grada broj: 550-30262334-37 - lokalna administrativna taksa, shodno Tarifnom broju 2 Odluke o lokalnim administrativnim taksama ("Službeni list Crne Gore - opštinski propisi", br. 54/19).

**SEKRETARKA Ana Medigović**

Dostavljeno:

-Građanskom pokretu URA

ura.pokret@gmail.com,

-Agenciji za zaštitu ličnih podataka i slobodan

pristup informacijama Podgorica,

-Centru za informacioni sistem Glavnog grada – Podgorice